Any.do

Any.do - היא אפליקציה לניהול משימות ופרויקטים ולניהול יומן פגישות. היא אף מאפשרת למשתמש שיתוף משימות ויצירת תזכורות.
Any.do תומכת בפלטפורמות רבות כולל iOS, אנדרואיד, Web, ווינדוס, גוגל כרום, Mac, ג'ימייל, אלקסה, גוגל אסיסטנט, Slack, וואטסאפ, ChatGPT ועוד.

בשנים 2012-2011 הייתה בין האפליקציות בעלות כמות ההורדות הרבה ביותר באנדרואיד. נכון לינואר 2020, מיליוני משתמשים פעילים באפליקציה מדי יום.

לאפליקציה יש גרסה חינמית, ובנוסף מספר חבילות בתשלום.

בעבר, Any.do הוציאה אפליקציה בשם Cal, המאפשרת סינכרון מלא ומאובטח עם התקנים חיצוניים כגון iCloud, יומן גוגל ושרת Exchange, אשר בהמשך הוטמעו כחלק מהאפליקציה הראשית של.

 היסטוריה והתפתחות 
חברת Any.do נוסדה בישראל בשנת 2011 על ידי עומר פרצ'יק (מנכ"ל החברה), יוני לינדנפלד ואיתי כהנא, שלושתם בוגרי יחידות טכנולוגיות בצה"ל – פרצ'יק מיחידת ממר"ם ולינדנפלד וכהנא מיחידת 8200 של חיל המודיעין. בדצמבר אותה שנה הושקה האפליקציה לראשונה ב־Google Play, ובתוך כחודש בלבד חצתה את רף חצי מיליון ההורדותהראל עילם, \"חברת Any.do הישראלית גייסה מיליון דולר מג'נסיס", באתר ידע-טק, 29 בנובמבר 2010.

במהלך 2010–2013 השלימה החברה מספר סבבי גיוס: סבב ראשון של מיליון דולר בסוף 2010, בהובלת קרן ג'נסיס ו־Innovation Endeavors של מנכ"ל גוגל לשעבר, אריק שמידט, ובהמשך סבבים נוספים שהביאו את סך הגיוסים לכ־3.5 מיליון דולר עד 2013אלון זליגמן, הכירו את אפליקציית לוח השנה של Any.do הישראלית באתר פידר, 16 ביולי 2013.

בשנת 2013 השיקה החברה את אפליקציית לוח השנה Cal, שאיפשרה סנכרון עם iCloud, יומן Google ושרתי Exchange, אך בהמשך הוסרה מחנויות האפליקציות וכלל יכולותיה שולבו באפליקציית Any.do המרכזית. בשנת 2016 יצאה גרסה 4.0, שנחשבה משמעותית במיוחד וכללה שילוב מלא עם יומן, כלי לתיאום פגישות ועוזר אישי מבוסס בינה מלאכותית שנועד לסייע למשתמשים בהשלמת משימותיהםאריק שיינר, "האפליקציה הישראלית Any.do עודכנה לגרסה חדשה", באתר iPhone Israel, 5 באוגוסט 2013.

ב־2018 השיקה החברה את השירות Any.do Assistant, עוזר אישי שביצע משימות עבור המשתמשים באמצעות אוטומציה או נציגי שירות אנושיים. השירות לא זכה להצלחה רחבה וב־2020 הופסק, לאחר שהתברר כי שיעור השימוש בו נותר נמוך.

בדצמבר 2021 הכריזה החברה על פיתוח פלטפורמה חדשה בשם Any.do Workspace, שנועדה לשלב בין ניהול משימות אישיות לניהול פרויקטים ארגוניים. הפתרון מציע שילוב בין יכולות פרודוקטיביות אישיות לבין כלים לניהול צוותים, בדומה למערכות כגון Monday.com, Asana, Trello ו־ClickUp. המוצר הושק תחילה בגרסת בטא סגורה וצפוי היה להיות מושק רשמית במהלך 2022.

במהלך השנים פיתחה החברה תוספות ופיצ'רים חדשים, בהם: לוח שנה מובנה המסנכרן עם Google Calendar, Outlook ו־Apple Calendar (השתלבות מלאה עם יומן אפל נוספה בהמשך); מערכות אוטומציה לניהול זרימות עבודה בלוחות פרויקטים; התראות על עדכונים; אינטגרציה ייחודית עם אפליקציית WhatsApp לניהול משימות ישירות מתוך שיחות; תצוגת "אנשים" המאפשרת למנהלים לעקוב אחר משימות הצוות; תזכורות צוותיות המוצמדות למועדים ולמשתמשים; וכן אפשרות ליצירת לוחות פרטיים וציבוריים. בנוסף, הושקה תוכנית מנויים ייעודית למשפחות (Any.do for Families).

בשנת 2023–2024 הציגה החברה אינטגרציות מתקדמות עם שירותי בינה מלאכותית, ובהן חיבור עם העוזר החכם ChatGPT, המאפשר יצירת משימות באפליקציה באמצעות שיחה ישירה עם הבוטאינטגרציית Any.do עם ChatGPT, באתר ChatGPT. במקביל נוספה אפשרות להוספת "שדות מותאמים אישית" למשימות בצוותים – כגון טקסט, מספר ותאריך – במטרה להרחיב את אפשרויות הניהול ולשפר את יכולות ההתאמה האישית של הפלטפורמה. נכון לשנת 2021 דיווחה החברה כי צברה מעל 30 מיליון משתמשים רשומים, וכי היא רווחית במשך מספר שנים, אם כי לא פורסמו נתוני ההכנסות או מספר המשתמשים המשלמים הפעילים."

 פרסים וזכיות 
אפליקציית Any.do הפכה לאחר השקתה למובילה בקטגוריית ניהול מטלות הן לאנדרואיד והן ל-iOS עם רייטינג ממוצע של 4.5 כוכבים ואף זכתה בפרסים רבים.

2011 
הגעה ל-Top10 של רשימת האפליקציות לאנדרואיד.
זכייה בפרס האפליקציה הטובה ביותר עבור אנדרואיד.
בעיתון PC Magazine זכתה ל-Must Have Android App.

2012
הגעה נוספת ל-Top10 של רשימת האפליקציות עבור אנדרואיד.
זכייה בתואר "האפליקציה הטובה ביותר"
זכייה בפרס האפליקציה הטובה ביותר עבור iOS.

 קישורים חיצוניים 



 אריק שיינר, האפליקציה הישראלית Any. עודכנה לגרסה חדשה, באתר "אייפון ישראל", 5 באוגוסט 2013
 אלון זליגמן, הכירו את אפליקציית לוח השנה של Any.do הישראלית באתר פידר, 16 ביולי 2013
 טיפאני סטלמן, Israeli ‘to-do’ app voted best app of 2011, באתר ג'רוזלם פוסט, 17 בינואר 2012 
 הראל עילם, חברת Any.do הישראלית גייסה מיליון דולר מג'נסיס, באתר ידע-טק, 29 בנובמבר 2010

הערות שוליים

קטגוריה:יישומונים